નાણાxપ્રધાન જેટલીએ ઈકોનોમિક સર્વેમાં તો ફૂલગુલાબી ચિત્ર રજૂ કર્યું છે, પણ હકીકત જુદી છે. જીડીપી ગ્રોથના આંકડાની માયાજાળ રચીને અર્થતંત્ર વિકાસ કરી રહ્યું છે, તે દર્શાવ્યું છે. ફિસ્કલ ડેફિસીટ ધારણા કરતાં વધુ વધી છે. અંદાજ કરતાં 97 ટકાએ પહોંચી ગઈ છે. મોંઘવારી વધી છે. આંતરરાષ્ટ્રીય બજારમાં ક્રૂડના ભાવ સતત વધ્યા છે, તેને કારણે આગામી દિવસોમાં પેટ્રોલ-ડીઝલના ભાવમાં વધુ વધારો જોવા મળશે. જે પછીની સાયકલ અનુસાર મોંઘવારી વધુ વધશે. વ્યાજના દર ઘટતા રહ્યા છે. ઔદ્યોગિક ઉત્પાદનનો આંક સતત ઘટ્યો છે. જીડીપી પણ ઘટ્યો છે. આ બધુ થવા પાછળ માત્ર જીએસટીને દોષ દેવાયો છે. પણ હવે શું થશે, તે તો સમય બતાવશે. આ તમામ નેગેટિવ ફેકટર વચ્ચે જેટલીએ બજેટ રજૂ કરવું પડશે. અને તેમાં અર્થતંત્રને વેગ મળે તેવું ઈન્જેક્શન પણ આપવું પડશે.